**प्रशासनले भर्ने**

**दर्ता नं. :**

**दर्ता मिति :**

श्री जिल्ला प्रशासन कार्यालय पाल्पामा

मुलुकी फौजदारी कार्यविधि संहिता, २०७४ को दफा ३२ बमोजिम

दायर गरेको

**अभियोग पत्र**

**२०७८/०७९ सालको निर्णय नं. १**

प्र.स.नि. कनहिया चौधरी समेतको प्रतिवेदनले नेपाल सरकार ................................................. १ वादी

**बिरुद्ध**

भिमबहादुर पाडे मगरको नाति, ओम बहादुर पाडे मगरको छोरा जिल्ला पाल्पा रम्भा गाउँपालिका

वडा नं.- १ असेर्दी बस्ने बर्ष २१ को सुनिल पाडे मगर(ना.प्र.नं. ३९-०१-७५-०५१४६).........१

नन्दलाल त्रामुको नाति, इन्द्रबहादुर त्रामुको छोरा गुल्मी जिल्ला ठुलोलुम्पेक गा.वि.स.वडा नं. ५हाल

सत्यवती गा.पा.वडा नं.-३ बस्ने बर्ष २२ को जुक्‍तबहादुर त्रामु(ना.प्र.नं.४१-०१-७६-००९०८).१

दलबहादुर गाहाको नाति,गंगबहादुर गाहाको छोरा जिल्ला पाल्पा साविक फोक्सिङकोट गा.वि.स.४ प्रतिवादी

हाल रम्भा गाउँपालिका वडा नं. २ घर भई ऐ. वडा नं- १असेर्दी बस्ने बर्ष ३०को झमन सिं गाहा

(ना.प्र.नं. ३९१०३८/३५०) ................................................................................. १

हिरा सिं थापाको नाति, शसे थापाको छोरा जिल्ला पाल्पा साविक फोक्सिङकोट गा.वि.स. वडा नं. ४

हाल रम्भा गाउँपालिका वडा नं. २ घर भई ऐ. वडा नं- १ असेर्दी बस्ने बर्ष २८ को अजय थापा

(ना.प्र.नं. ३९१०३८/३५०) .................................................................................१

**मुद्दा :- अभद्र व्यबहार ।**

**मुद्दाको संक्षिप्त तथ्य :**

**१. जाहेरी दरखास्त :**

मिति २०७८।०३।१५ गते राती अं. ११:३० बजेको समयमा गस्ती गर्दै जाने क्रममा जिल्ला पाल्पा रम्भा गाउँपालिका वडा नं. १ असेर्दी स्थित सार्वजनिक मोटर बाटोमा सुनिल पाडे मगर, जुक्‍तबहादुर त्रामु, झमन सिं गाहा र अजय थापाले अत्यधिक मात्रामा मादक पदार्थ सेवन गरी हो-हल्ला तथा एक आपसमा झै-झगडा गरेको अबस्थामा प्रहरीको टोली पुगी निजहरुलाई के भएको हो भनी सोधपुछ गर्दा उल्टै प्रहरी टोलीलाई विभिन्न किसिमको गाली गलौज तथा अपशब्द प्रयोग गर्दै अभद्र व्यवहार गरी तत्काल उक्त स्थानबाट निजहरु भागी फरार रहेकाले निजहरुलाई खोजतलास गर्ने क्रममा सुनिल पाडे मगर, जुक्त त्रामु, झमनसिं गाहा र अजय थापा समेत ४ जना फेला पारी दाखिला गरेको छु निजहहरुलाई मुलुकी अपराध संहिता, २०७४ को दफा ११८ बमोजिम कारवाही गरिपाउँ भन्नेसमेत व्यहोराको प्र.स.नि. कनहिया चौधरी समेतको प्रतिवेदन।

**२. प्रतिवादी सुनिल पाडे मगरको बयान :**

मिति २०७८।०३।१५ गतेको दिन साँझ अं. ५:०० बजेको समयमा गाउँकै झमन सिं गाहा र जुक्‍तबहादुर त्रामुको जन्मदिन मनाउन भनी झमन सिं गाहा, जुक्‍तबहादुर त्रामु, अजय थापा र म समेत भई असेर्दी स्थित खेलमैदान टारमा गई मासु पकाई सबै जनाले रक्सी समेत खाई अबेर रातसम्म नाँचगान गरी हामी सबैजना त्यहाँबाट हिँडी ऐ. राती अं. ११:३० बजेको समयमा जिल्ला पाल्पा रम्भा गाउँपालिका वडा नं. १ असेर्दी स्थित बाटोमा हो-हल्ला गर्दै हिँडिरहेको अवस्थामा प्रहरीले हामीहरुलाई के भएको हो भनी सोधपुछ गर्दा म समेत झमन सिं गाहा, जुक्‍तबहादुर त्रामु, अजय थापाले मादक पदार्थ सेवन गरेको नशाको तालमा प्रतिवेदक प्रहरीलाई गाली गलौज तथा अपशब्द प्रयोग गर्दै अभद्र ब्यवहार गरेको हुँदा सोही विषयमा पक्राउ परी आएका हौँ।

**३.** **प्रतिवादी जुक्‍तबहादुर त्रामुको बयानः**

मिति २०७८।०३।१५ गतेको दिन साँझ अं. ५:०० बजेको समयमा गाउँकै झमन सिं गाहा र मेरो जन्मदिन मनाउन भनी झमन सिं गाहा, अजय थापा, सुनिल पाडे मगर र म समेत भई असेर्दी स्थित खेलमैदान टारमा गई मासु पकाई सबै जनाले रक्सी समेत खाई अबेर रातसम्म नाँचगान गरी हामी सबैजना त्यहाँबाट हिँडी ऐ. राती अं. ११:३० बजेको समयमा जिल्ला पाल्पा रम्भा गाउँपालिका वडा नं. १ असेर्दी स्थित बाटोमा हो-हल्ला गर्दै हिँडिरहेको अवस्थामा प्रहरीले हामीहरुलाई के भएको हो भनी सोधपुछ गर्दा म समेत झमन सिं गाहा, अजय थापा, सुनिल पाडे मगरले मादक पदार्थ सेवन गरेको नशाको तालमा प्रतिवेदक प्रहरीलाई अभद्र ब्यवहार गरेको हुँदा सोही विषयमा पक्राउ परी आएका हौँ।

**४.** **प्रतिवादी झमन सिँ गाहाको बयानः**

मिति २०७८।०३।१५ गतेको दिन अं. १७:०० बजेको समयमा गाउँकै जुक्‍तबहादुर त्रामु र मेरो जन्मदिन मनाउन भनी जुक्‍तबहादुर त्रामु, अजय थापा, सुनिल पाडे मगर र म समेत भई असेर्दी स्थित खेलमैदान टारमा गई मासु पकाई सबै जनाले रक्सी समेत खाई अबेर रातसम्म नाँचगान गरी हामी सबै जना त्यहाँबाट हिँडी ऐ. राती अं. ११:३० बजेको समयमा जिल्ला पाल्पा रम्भा गाउँपालिका वडा नं. १ असेर्दी स्थित बाटोमा हो-हल्ला गर्दै हिँडिरहेको अवस्थामा प्रहरीले हामीहरुलाई के भएको हो भनी सोधपुछ गर्दा म समेत जुक्‍तबहादुर त्रामु, अजय थापा, सुनिल पाडे मगरले मादक पदार्थ सेवन गरेको नशाको तालमा प्रतिवेदक प्रहरीसँग भनाभन हुँदा हामीहरुले गाली गलौज तथा अपशब्द प्रयोग गर्दै अभद्र ब्यवहार गरेको हुँदा सोही विषयमा पक्राउ परी आएका हौँ।

**५.** **प्रतिवादी अजय थापाको बयानः**

मिति २०७८।०३।१५ गतेको दिन साँझ अं. ५:०० बजेको समयमा गाउँकै झमन सिं गाहा र जुक्‍तबहादुर त्रामुको जन्मदिन मनाउन भनी झमन सिं गाहा, जुक्‍तबहादुर त्रामु, सुनिल पाडे मगर र म समेत भई असेर्दी स्थित खेलमैदान टारमा गई मासु पकाई सबै जनाले रक्सी समेत खाई अबेर रातसम्म नाँचगान गरी हामी सबै जना त्यहाँबाट हिँडी ऐ. राती अं. ११:३० बजेको समयमा जिल्ला पाल्पा रम्भा गाउँपालिका वडा नं. १ असेर्दी स्थित बाटोमा हो-हल्ला गर्दै हिँडिरहेको अवस्थामा प्रहरीले हामीहरुलाई के भएको हो भनी सोधपुछ गर्दा म समेत झमन सिं गाहा, जुक्‍तबहादुर त्रामु, सुनिल पाडे मगरले मादक पदार्थ सेवन गरेको नशाको तालमा प्रतिवेदक प्रहरीहरुसँग भनाभन भई हामीहरुले प्रहरीलाई अभद्र ब्यवहार गरेको हुँदा सोही विषयमा पक्राउ परी आएका हौँ।

**३. घटनास्थल मुचुल्का :**

जिल्ला पाल्पा रम्भा गाउँपालिका वडा नं. १ असेर्दी स्थित पूर्वमा कालीगण्डकी नदी किनारमा रहेको खेल मैदान, पश्‍चिम बिष्णुमाया अर्यालको पाखो बारी, उत्तर कालीगण्डकी नदी, दक्षिण कालीगण्डकी करिडोर पक्की सडक खण्ड यति चारकिल्ला भित्र कालीगण्डकी करिडोर सडक खण्ड देखि कालीगण्डकी नदीमा जाने कच्ची मोटर बाटो रहेको, सो बाटोमा सुनिल पाडे मगर, जुक्‍तबहादुर त्रामु, झमनसिं गाहा र अजय थापा समेतले मादक पदार्थ सेवन गरी प्रहरीहरुलाई अपशब्द प्रयोग गर्दै अभद्र व्यवहार गरेको घटनास्थल मुचुल्का।

**४. घटनाविवरण कागज :**

**(क)** मिति २०७८।०३।१५ गते राती अं. ११:३० बजेको समयमा म आफ्नै घर कोठामा सुतिरहेको अवस्थामा घर नजिकै रहेको, बाटोमा मानिसहरु हो-हल्ला गरेको सुनी त्यसतर्फ गई के भएको भनी बुझ्दा प्रतिवादी सुनिल पाडे मगर, जुक्‍त बहादुर त्रामु, झमन सिं गाहा र अजय थापा समेत अत्यधिक मात्रामा मादक पदार्थ सेवन गरी डिउटीमा खटिएको प्रतिवेदक प्रहरीलाई गाली गलौज तथा अपशब्द प्रयोग गर्दै अभद्र व्यवहार समेत गरेको भन्ने थाहा पाएको हुँ। यसरी डिउटीमा खटिएको प्रहरीलाई गाली गलौज तथा अपशब्द प्रयोग गर्दै अभद्र व्यवहार गर्ने निज प्रतिवादीहरुलाई कानूनबमोजिम कारवाही हुनुपर्छ भन्नेसमेत बेहोराको मनबहादुर घर्ती मगरले खुलाई लेखाई दिएको घटनाविवरण कागज ।

**(ख)** मिति २०७८।०३।१५ गते राती अं. ११:३० बजेको समयमा म आफ्नै घरमा सुतिरहेको अवस्थामा घर नजिकै रहेको, मोटर बाटोमा मानिसहरुको आवाज सुनी त्यसतर्फ गई बुझ्दा प्रतिवादी सुनिल पाडे मगर, जुक्‍तबहादुर त्रामु, झमन सिं गाहा र अजय थापा समेत अत्यधिक मात्रामा मादक पदार्थ सेवन गरी हो-हल्ला गरेको हुँदा डिउटीमा खटिएको प्रतिवेदक प्रहरी समेतले के भएको हो भनी सोधपुछ गर्दा निज प्रतिवादीहरुले प्रहरीलाई गाली गलौज तथा अपशब्द प्रयोग गर्दै अभद्र व्यवहार समेत गरेको भन्ने थाहा पाएको हुँ । यसरी डिउटीमा खटिएको प्रतिवेदक प्रहरीलाई गाली गलौज तथा अपशब्द प्रयोग गर्दै अभद्र व्यवहार गर्ने निज प्रतिवादीहरुलाई कानूनबमोजिम कारवाही हुनुपर्छ भन्नेसमेत व्यहोराको छापबहादुर जर्घाले खुलाई लेखाई दिएको घटनाविवरण कागज।

**(ग)** मिति २०७८।०३।१५ गते राती अं. ११:३० बजेको समयमा घर नजिकै जिल्ला पाल्पा रम्भा गाउँपालिका वडा नं. १ असेर्दी स्थित बाटोमा प्रतिवादी सुनिल पाडे मगर, जुक्‍त बहादुर त्रामु, झमन सिं गाहा र अजय थापा समेत अत्याधिक मात्रामा मादक पदार्थ सेवन गरी बाटोमा हो-हल्ला तथा एक आपसमा झै-झगडा गर्दै हिडिरहेकोले डिउटीमा खटिएको प्रतिवेदक प्रहरीले के भएको हो भनी सोधपुछ गर्दा निज प्रतिवादीहरुले डिउटीमा खटिएको प्रहरीलाई गाली गलौज तथा अपशब्द प्रयोग गर्दै अभद्र व्यवहार समेत गरेको भन्ने थाहा पाएको हुँ । यसरी डिउटीमा खटिएका प्रहरीलाई गाली गलौज तथा अपशब्द प्रयोग गर्दै अभद्र व्यवहार गर्ने निज प्रतिवादीहरुलाई कानूनबमोजिम कारवाही हुनुपर्छ भन्नेसमेत व्यहोराको लालबहादुर पुनले खुलाई लेखाई दिएको घटनाविवरण कागज ।

**अभियुक्त उपरको अभियोग :**

जिल्ला प्रहरी कार्यालय पाल्पाबाट अनुसन्धान भई अनुसन्धान प्रतिवेदनसाथ प्राप्त मिसिल अध्ययन गर्दा, अभद्र ब्यबहार गर्ने प्रतिवादीहरुलाई सजाय गरिपाउँ भन्ने प्र.स.नि.कनहिया चौधरी समेतको प्रतिवेदन, घटनास्थल मुचुल्का, प्रतिवादीहरुको बयान, बुझिएका मानिसहरुले गरिदिएको कागज प्रमाणहरुबाट मिति २०७८।०३।१५ गते राती अं. ११:३० बजेको समयमा प्रतिवादीहरु सुनिल पाडे मगर, जुक्‍तबहादुर त्रामु, झमन सिं गाहा र अजय थापाले रम्भा गाउँपालिका वडा नं.१ असेर्दी स्थित सार्बजनिक स्थानमा ड्युटीमा खटिएका प्रहरी कर्मचारीलाई अपशब्द प्रयोग गरी अभद्र ब्यवहार गरेको वारदात पुष्टि हुनआयो ।

अब उक्त वारदात प्रतिवादीहरुले के कसरी घटाएका हुन् र निजहरुलाई के कस्तो सजायको मागदावी लिने भन्नेतर्फ विचार गर्दा, मिति २०७८।०३।१५ गते राती अं. ११:३० बजेको समयमा गस्ती गर्दै जाने क्रममा असेर्दी स्थित सार्वजनिक मोटर बाटोमा सुनिल पाडे मगर, जुक्‍तबहादुर त्रामु, झमन सिं गाहा र अजय थापा समेतले अत्यधिक मात्रामा मादक पदार्थ सेवन गरी हो-हल्ला तथा एकआपसमा झै-झगडा गरेको अबस्थामा प्रहरीले सोधपुछ गर्दा उल्टै प्रहरी टोलीलाई विभिन्न किसिमको गाली गलौज तथा अपशब्द प्रयोग गर्दै अभद्र व्यवहार गरेको हुँदा कानूनबमोजिम कारवाही गरिपाउँ भन्नेसमेत व्यहोराको प्र.स.नि. कनहिया चौधरी समेतको प्रतिवेदन, प्रहरी कर्मचारीलाई प्रतिवादीहरु सुनिल पाडे मगर, जुक्‍त बहादुर त्रामु, झमन सिं गाहा र अजय थापाले गाली, गलौंज गरी अभद्र व्यवहार गरेको भन्ने समेतको घटनास्थल मुचुल्का रहेकोमा राती अं. ११:३० बजेको समयमा असेर्दी स्थित बाटोमा हो-हल्ला गर्दै हिँडिरहेको अवस्थामा प्रहरीले हामीहरुलाई सोधपुछ गर्दा मादक पदार्थ सेवन गरेको नशाको तालमा प्रतिवेदक प्रहरीलाई गाली गलौज तथा अपशब्द प्रयोग गर्दै अभद्र ब्यवहार गरेका हौँ भन्नेसमेत व्यहोराको प्रतिवादीहरु सुनिल पाडे मगर, जुक्‍तबहादुर त्रामु, झमन सिं गाहा र अजय थापा समेतको बयान रहेको, शान्ती सुरक्षार्थ ड्यूटीमा खटिएका प्रहरीलाई अभद्र ब्यवहार गर्ने निज प्रतिवादीहरुलाई कानूनबमोजिम कार्यवाही होस् भन्नेसमेत ब्यहोराको बुझिएका मानिसहरुको कागज समेतका आधार प्रमाणहरुबाट प्रतिवादीहरु सुनिल पाडे मगर, जुक्‍तबहादुर त्रामु, झमन सिं गाहा र अजय थापाले सार्वजनिक स्थानमा खटिएका प्रतिवेदकसमेतका प्रहरी कर्मचारीहरुलाई अभद्र ब्यबहार गरेको पुष्टि हुनआयो ।

**अभियुक्तलाई हुनु पर्ने सजाय :**

अत: प्रतिवादीहरु सुनिल पाडे मगर, जुक्‍तबहादुर त्रामु, झमन सिं गाहा र अजय थापा ले सार्वजनिक स्थानमा खटिएका प्रतिवेदकसमेतका प्रहरी कर्मचारीहरुलाई अभद्र ब्यबहार गरी मुलुकी अपराध संहिता, २०७४ को दफा ११८(१) विपरीतको कसुर गरेकाले निज प्रतिवादीहरु सुनिल पाडे मगर, जुक्‍तबहादुर त्रामु, झमन सिं गाहा र अजय थापालाई उक्त कसुरमा सोही संहिताको दफा ११८(२) बमोजिम सजाय हुन माग दावी लिई पक्राउ प्रतिवादीहरु सुनिल पाडे मगर, जुक्‍तबहादुर त्रामु, झमन सिं गाहा र अजय थापा र सक्कल मिसिल यसै अभियोगपत्र साथ पेस गरिएको छ।

**सजाय कम वा सजायमा छुटको माग दाबी र आधार : x**

**क्षतिपूर्तिको माग दाबी :**

अपराध पीडित संरक्षण ऐन, २०७५ को दफा ४१ (४) बमोजिम प्रतिवादीबाट क्षतिपूर्ति शुल्क निर्धारण गरी कोषमा जम्मा गरिपाउन अनुरोध छ।

**अभियोग दाबीसँग सम्बन्धित कानूनी व्यवस्था :**

मुलुकी अपराध संहिता, २०७४ को दफा ११८(१) अभद्र व्यवहार गर्न नहुनेः कसैले सार्वजनिक स्थान वा प्रवेश गर्न कानूनी अधिकार नभएको ठाउँमा प्रवेश गरी कसैलाई अभद्र व्यवहार गर्न वा सार्वजनिक स्थानमा महिला, बालबालिका वा शारीरिक रुपमा अशक्त व्यक्तिलाई हातपात वा हैरानी गर्न वा त्यसको उद्योग गर्न हुँदैन। (२)उपदफा (१) बमोजिमको कसूर गर्ने वा गराउने व्यक्तिलाई एक वर्षसम्म कैद वा दश हजार रुपैयासम्म जरिवाना वा दुवै सजाय हुनेछ ।अपराध पीडित संरक्षण ऐन, २०७५ को दफा ४१ (४): यस दफा बमोजिमको क्षतिपूर्ति शुल्क अदालतले सम्बन्धित कसूरको फैसला गर्दाको अवस्थामा नै निर्धारण गरिदिनुपर्ने छ ।

**अन्य कुरा खुलाउनु पर्ने भए सो कुराहरु :**

**सबुत प्रमाण :**

**दसी प्रमाण तथा कसूरसँग सम्बन्धित चिज वस्तु :**

**गवाह :**

**(१)** प्रतिवेदकः प्र.स.नि. कनहिया चौधरी (२) प्र.ह. सिताराम गुरुङ ।

**देख्ने/सुन्ने :**

**(१)** मनबहादुर घर्ती मगर **(२)** छापबहादुर जर्घा **(३)** लालबहादुर पुन ।

**प्रस्तुत कागजपत्रहरु :**

मिति २०७८।०३।१६ गतेको पाना ४ को जरुरी पक्राउ पूर्जी।

ऐ. मितिको प्रहरी प्रतिवेदन।

ऐ. मितिको पाना ५ को स्वास्थ्य परीक्षणको लागि लेखेको पत्र र रिपोर्ट।

ऐ. मितिको पाना ४ को थुनुवा पूर्जी।

ऐ. मितिको अनुसन्धान अधिकृत तोकिएको पत्र।

ऐ. १७ गतेको जरुरी पक्राउ पूर्जी स्वीकृतिको लागि लेखेको पत्र।

ऐ. मितिको जरुरी पक्राउ पूर्जी स्वीकृत पत्र।

ऐ. मितिको प्रारम्भिक अनुसन्धान प्रतिवेदन पठाएको पत्र।

ऐ. मितिको पाना ४ को पहिला पटक म्यादथप पत्र।

ऐ. मितिको पाना ५ को कोभिड-१९ परीक्षणको लागि लेखेको पत्र र रिपोर्ट।

पाना ४ प्रतिवादीहरुको नागरिकताको प्रमाणपत्रको प्रतिलिपि।

मिति २०७८।०३।१७ गतेको पाना ०२ को घटनास्थल मुचुल्का।

ऐ. २३ गतेको पाना १२ को प्रतिवादीहरुले गरेको बयान।

ऐ. ३१ गतेको पाना ३ को दोस्रो पटक म्यादथप पत्र।

ऐ. मितिको पाना २ को घटनाविवरण कागज।

यो अभियोगपत्रबाट कारबाही शुरु गर्न अनुरोध गरिन्छ।

कार्यालयको छाप : .......................

( हरिहर पौडेल )

जिल्ला न्यायाधिवक्ता

जिल्ला सरकारी वकील कार्यालय, पाल्पा

मिति : २०७८।०४।०१

इति सम्बत २०७८ साल श्रावण महिनाको ०१ गते रोज ६ मा शुभम् .................................।